CELEX: 62021TN0765
Language: hr
Date: 2021-12-07 00:00:00
Title: Predmet T-765/21: Tužba podnesena 7. prosinca 2021. – Imdea Materiales/Komisija

14.2.2022   
            
            
               HR
            
            
               Službeni list Europske unije
            
            
               C 73/50
            
         
      Tužba podnesena 7. prosinca 2021. – Imdea Materiales/Komisija
      (Predmet T-765/21)
      (2022/C 73/64)
      Jezik postupka: španjolski
      
         Stranke
      
      
         Tužitelj: Fundación Imdea Materiales (Madrid, Španjolska) (zastupnici: P. Suárez Fernández, J. Salinas Casado i Z. Marcos Vaquero, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi da Europska komisija nije poštovala članak II.22.5 Općih uvjeta ugovora naslovljen „FP7 Grant Agreement – Annex II General Conditions”, te da se stoga postupak vrati u fazu iznošenja argumenata pred Europskom komisijom;
               
            
                  —
               
               
                  utvrdi da IMDEA (Fundación Imdea Materiales) nije povrijedila ugovorne uvjete te da stoga naložene mjere za naplatu i naknadu štete nemaju nikakav učinak;
               
            
                  —
               
               
                  podredno, primjenom načela proporcionalnosti ponovno izračuna iznos koji Europska komisija treba naplatiti.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na tome da je Europska komisija povrijedila članak II.22.5 Općih uvjeta s obzirom na to da je IMDEA-i odbila pristup dokumentima i informacijama, tako da ih nije mogla uzeti u obzir u trenutku iznošenja argumenata.
               
            
                  2.
               
               
                  Drugi tužbeni razlog, koji se temelji na istinitosti troškova koje je IMDEA prijavila Europskoj komisiji u pogledu istraživača koji su bili dio Projekta Compose3, u vezi s člancima II.14 i II.15 Općih uvjeta.
                  
                              —
                           
                           
                              U tom pogledu podneseni su brojni dokazi čija zajednička ocjena dovodi do zaključka da su troškovi bili stvarni.
                           
                        
            
                  3.
               
               
                  Treći tužbeni razlog, koji se temelji na povredi članka II.22.6 Općih uvjeta koja proizlazi iz povrede načela proporcionalnosti, s obzirom na to da Europska komisija nije provela nikakvo ponderiranje naloženih sankcija.